Ben 10 (cizgi serialı, 2005)
Ben 10 (həmçinin Ben 10 Classic kimi tanınır) — Man of Action (Dunkan Ruliu, Coy Kasey, Coy Kelli, və Stivn Siql) tərəfindən yaradılan və Cartoon Network Studios tərəfindən istehsal olunan amerikan cizgi serialıdır. Serial, "Omnitriks" adlı saata məxsus olan və bu saatla müxtəlif yadplanetlilərə çevrilə bilən Ben Tennizon adlı 10 yaşlı bir oğlan haqqındadır. Biləyinə bağlanmış bu saat tərzli cihaz ona müxtəlif yadplanetlilərə çevrilmək imkanı verir. O bu güclərdən Yerdə və Kosmosdakı düşmənləri ilə mübarizə aparmaq üçün istifadə edir. Serial ilk dəfə olaraq 27 dekabr 2005-ci ildə "Sneek Peek" həftəsinin bir hissəsi kimi Cartoon Network-də yayımlandı. Cizgi serialı daha sonra 14 yanvar 2006-cı ildə efirə başladı və 15 aprel 2008-ci ildə başa çatdı. Serial tədricən populyarlaşdı və "Animasiyada Fərdi Müvəffəqiyyət"ə görə 2 Emmi Mükafatına layiq görüldü.